**Pravidlá Akcie „COREGA GARANCIA“**

**Článok 1**

**Všeobecné ustanovenia**

1. Spoločnosť Haleon Slovakia s. r. o., IČO: 46 760 873, so sídlom Galvaniho 7/A, Bratislava 821 04, Slovenská republika, zapísaná v obchodnom registri vedenom Mestkým súdom Bratislava III, oddiel: Sro, vložka: 83338/B („**Haleon**“), usporadúva marketingovú akciu s názvom „Corega garancia“ („**Akcia**“).
2. Organizátorom Akcie je spoločnosť **Promo Partner s.r.o.**, IČO: **24823945**, so sídlom **Kašparovo náměstí 2271/5, 180 00 Praha 8 – Libeň**, **Česká republika**, zapísaná v obchodnom registri vedenom Mestským súdom v Prahe, oddiel: **C**, vložka **177691** („**Organizátor**“).
3. Predmetom tohto dokumentu je úplná úprava pravidiel Akcie („**Pravidlá**“). Tieto Pravidlá sú jediným dokumentom záväzne upravujúcim podmienky Akcie.
4. Akcia prebieha **od** **1. marca 2020** **do** **30. apríla 2024** („**Doba trvania Akcie**“) na území Slovenskej republiky („**Miesto konania Akcie**“). Rovnaká akcia bude prebiehať aj v Českej republike, avšak podľa pravidiel platných na území Českej republiky.

**Článok 2**

**Účasť v Akcii**

1. Účastníkom Akcie môže byť fyzická osoba staršia ako 18 rokov spôsobilá na právne úkony, ktorá je konečným spotrebiteľom, a ktorá spĺňa podmienky uvedené v týchto Pravidlách („**Účastník**“). Táto Akcia nie je určená osobám, ktoré nakupujú Produkty (ako je tento pojem definovaný nižšie) za účelom ich ďalšieho predaja.
2. Akcie sa môžu zúčastniť len Účastníci, ktorí spĺňajú všetky podmienky uvedené v Pravidlách. Spoločnosť Haleon si vyhradzuje právo kedykoľvek podľa svojho uváženia posúdiť splnenie stanovených podmienok Akcie jednotlivými Účastníkmi a Účastníkov nespĺňajúcich podmienky uvedené v týchto Pravidlách podľa svojho uváženia kedykoľvek z Akcie vylúčiť.

**Článok 3**

**Podmienky Akcie**

1. Účastník sa môže zapojiť do Akcie počas Doby trvania Akcie a v akejkoľvek kamennej či on-line prevádzke v Mieste konania Akcie tým, že si zakúpi akýkoľvek fixačný krém značky Corega („**Produkt**“) a v prípade, že nie je spokojný s Produktom požiada o vrátenie peňazí za Produkt v období **od 22. marca 2024 do 21. mája 2024**, nie však skôr ako dvadsaťjeden (21) dní od dátumu zakúpenia Produktu („**Refundačné obdobie**“).
2. Účastník môže požiadať o vrátanie peňazí prostredníctvom webovej stránky [www.coregapromo.sk](http://www.coregapromo.sk), a to nahraním fotografie či skenu pokladničného dokladu vydaného za nákup Produktu tak, aby  bola jasne viditeľná čitateľná **položka nákupu, cena a dátum zakúpenia** Produktu, a vyplnením formulára, v ktorom povinne a pravdivo uvedie nasledujúce údaje:
   * + meno a priezvisko;
     + adresa bydliska;
     + e-mailová adresu;
     + telefónne číslo;
     + číslo bankového účtu vrátane IBAN čísla; a
     + Vyplní krátky dotazník s dôvodom, pre ktorý bol Účastník so zakúpeným Produktom nespokojný.
3. Každý Účastník môže požadovať vrátenie peňazí len za jeden (1) Produkt, ktorý si zakúpil počas Doby trvania Akcie, a to výhradne v Refundačnom období, pričom najvyššia vratná čiastka predstavuje sumu 12 EUR. Na Produkty zakúpené mimo Doby trvania Akcie sa táto Akcia nevzťahuje. V prípade nákupu viacerých Produktov naraz bude vrátená čiastka iba za najlacnejší z nich.
4. V prípade akejkoľvek pochybnosti o pravosti pokladničného dokladu je povinnosťou vyvrátiť túto pochybnosť výlučne na danom súťažiacom.
5. O vrátenie peňazí smie požiadať zákazník iba z jednej (1) domácnosti tak, aby každý Zákazník mal možnosť sa Akcie zúčastniť iba raz (1). Jednou domácností sa rozumie rovnaká adresa alebo rovnaké číslo bankového účtu Zákazníka. V prípade, že Zákazník z jednej domácnosti požiada o vrátenie peňazí viackrát, iba prvá žiadosť bude akceptovaná.
6. Vrátenie peňazí bude uskutočnené Organizátorom Akcie na základe riadne a správne vyplnených podkladov podľa odseku 2 tohto článku.
7. V prípade, že Účastník požiada o vrátenie peňazí mimo Refundačného obdobia, jeho žiadosti nebude vyhovené. Ak si Účastník zakúpil Produkt vo vyššej hodnote, ako je hodnota najvyššej vratnej čiastky podľa článku 3 ods. 3 týchto Pravidiel, bude mu vrátená len suma do výšky tejto najvyššej vratnej čiastky.
8. V prípade, že má Účastník akýkoľvek problém s vyplnením formulára alebo s odoslaním žiadosti o vrátenie peňazí, je povinný kontaktovať Organizátora na e-mailovej adrese info@coregapromo.sk.
9. Po úspešnom odoslaní žiadosti príde Účastníkovi do piatich (5) pracovných dní na ním uvedenú e-mailovú adresu potvrdenie o prijatí žiadosti s dátumom predpokladaného vrátenia peňazí na ním uvedený bankový účet. Vrátenie peňazí spoločnosťou Haleon následne prebehne do štrnástich (14) dní od potvrdenia prijatia žiadosti.
10. V prípade, že Účastníkovi nepríde e-mailom potvrdenie do piatich (5) pracovných dní od odoslania žiadosti alebo nedôjde k pripísaniu predmetnej čiastky na bankový účet do štrnástich (14) dní od potvrdenia prijatia žiadosti, je Účastník povinný kontaktovať Organizátora na e-mailovej adrese info@coregapromo.sk.
11. V prípade, že Účastník pocítil počas užívania Produktu akékoľvek nežiadúce účinky (zdravotné), uvedie túto skutočnosť do políčka, do ktorého uvádza dôvod, pre ktorý bol so zakúpeným Produktom nespokojný, alebo priamo kontaktuje spoločnosť Haleon na e-mailovej adrese [SafetyReportingEMEA@haleon.com](mailto:SafetyReportingEMEA@haleon.com).
12. Spoločnosť Haleon je oprávnená s konečnou platnosťou vylúčiť Účastníka z Akcie v prípade, že vznikne podozrenie, že sa Účastník dopustil podvodného konania alebo iného konania, ktoré je v rozpore s dobrými mravmi. Toto rozhodnutie o vylúčení Účastníka je konečné, bez možnosti sa voči tomuto rozhodnutiu odvolať.

**Článok 4**

**Spracúvanie osobných údajov**

1. Zapojením sa do Akcie berie Účastník na vedomie, že spoločnosť Haleon Slovakia s. r. o., IČO: 46 760 873, so sídlom Galvaniho 7/A, Bratislava 821 04, Slovenská republika je, ako prevádzkovateľ osobných údajov, oprávnená spracúvať jeho osobné údaje v rozsahu uvedenom vyššie, prípadne aj v rozsahu ďalších údajov udelených spoločnosti Haleon, pre účely jeho účasti v Akcii, a to po nevyhnutnú dobu konania Akcie a prípadnú kontrolu zo strany orgánov verejnej moci. Organizátor je vo vzťahu k osobným údajom Účastníkov v pozícii sprostredkovateľa osobných údajov spoločnosti Haleon.
2. V súvislosti so spracúvaním osobných údajov má Účastník právo (i) na prístup k osobným údajom, (ii) na opravu nepresných alebo nepravdivých osobných údajov a doplnenie neúplných osobných údajov, (iii) na vymazanie osobných údajov, ak nie sú už osobné údaje potrebné na účely, na ktoré boli zhromaždené či inak spracúvané, alebo ak sa zistí, že boli spracúvané protiprávne, (iv) na obmedzenie spracúvania osobných údajov, (v) právo namietať spracúvanie osobných údajov, po uplatnení ktorého bude spracúvanie osobných údajov Účastníka ukončené, ak sa nepreukáže, že existujú nevyhnutné oprávnené dôvody na spracúvanie, ktoré prevažujú nad záujmami alebo právami a slobodami Účastníka, najmä, ak je dôvodom prípadné vymáhanie právnych nárokov, (vi) na prenosnosť osobných údajov ako aj (vii) právo podať návrh na začatie konania podľa § 100 zákona č. 18/2018 Z. z. o ochrane osobných údajov, v znení neskorších predpisov. Zároveň má Účastník možnosť obrátiť sa so sťažnosťou na dozorný úrad, ktorým je v Slovenskej republike Úrad na ochranu osobných údajov (<https://dataprotection.gov.sk/uoou/>).
3. Bližšie informácie o spracúvaní osobných údajov spoločnosťou Haleon sú dostupné v Oznámení o ochrane osobných údajov na adrese <https://www.privacy.haleon.com/sk-sk/>.

**Článok 5**

**Záverečné ustanovenia**

1. Tieto Pravidlá budú Účastníkom dostupné po celú Dobu trvania Akcie na webovej stránke [www.coregapromo.sk](http://www.coregapromo.sk).
2. Spoločnosť Haleon je možné v súvislosti s Akciou tiež kontaktovať na e-mailovej adrese [mystory.cz@haleon.com](mailto:mystory.cz@haleon.com).
3. Účasť v Akcii je dobrovoľná. Svojou účasťou v Akcii vyjadruje Účastník svoj súhlas s týmito Pravidlami a zaväzuje sa ich plne dodržiavať. Práva a povinnosti vznikajúce v súvislosti s touto Akciou, ktoré nie sú upravené v týchto Pravidlách, sa spravujú právnymi predpismi platnými a účinnými v Slovenskej republike.
4. Spoločnosť Haleon si vyhradzuje plné právo pozmeniť podmienky Akcie vrátane Doby trvania Akcie bez udania dôvodu a poskytnutia akejkoľvek náhrady, a to bez vzniku akýchkoľvek nárokov Účastníkov voči spoločnosti Haleon. Každá takáto zmena Pravidiel bude vyhlásená rovnakým spôsobom, akým sú vyhlásene tieto Pravidlá. Zmeny bude spoločnosť Haleon vykonávať len z mimoriadnych dôvodov, najmä v reakcii na okolnosti mimo primeranej kontroly spoločnosti Haleon, vrátane technických a právnych dôvodov, a za podmienky, že spoločnosť Haleon sa vždy bude usilovať o minimalizáciu dopadov takejto zmeny na Účastníka.
5. Účastník má právo obrátiť sa za účelom ochrany svojich práv na subjekt alternatívneho riešenia sporov, ktorým je Slovenská obchodná inšpekcia (<https://www.soi.sk/>). V prípade cezhraničného sporu má spotrebiteľ právo obrátiť sa na Európske spotrebiteľské centrum (<http://esc-sr.sk/>).
6. Účastník, ktorý je fyzickou osobou – spotrebiteľom, má ďalej právo začať mimosúdne riešenie sporov on-line prostredníctvom platformy ODR dostupnej na webovej stránke <https://ec.europa.eu/consumers/odr/main/index.cfm?event=main.home2.show&lng=SK>. Postup alternatívneho riešenia sporu nie je mediáciou podľa zákona č. 420/2004 Z. z. o mediácii, ani arbitrážou podľa zákona č. 335/2014 Z. z. o spotrebiteľskom rozhodcovskom konaní a o zmene a doplnení niektorých zákonov, a jeho využitím nie je dotknuté oprávnenie Účastníka obrátiť sa so svojím nárokom na Slovenskú obchodnú inšpekciu či na súd.

V Bratislave, dňa 18. 10. 2023

**Corega** fixačné krémy sú zdravotnícke pomôcky.

**V prípade otázok kontaktujte prosím:**HaleonCzech Republic s.r.o., Hvězdova 1734/2c, 140 00 Praha 4, e‑mail: mystory.cz@haleon.com

**Prípadné nežiaduce účinky prosím hláste na:** SafetyReportingEMEA@haleon.com

**Ochranné známky sú vlastnené alebo licencované skupinou spoločností Haleon. ©2023** **skupina spoločností Haleon alebo poskytovateľ príslušnej licencie.**

Dátum vypracovania materiálu**:** 10/2023